"NO COMMENT", tako je novinar Goran Antonijević stavio opis uz fotografiju Kolinde Grabar-Kitarović i Damira Vrbanovića iz svečane lože stadiona u Sočiju.

Hrvatska je u Sočiju u drami četvrtfinala Svjetskog prvenstva izbacila domaćina Rusiju, a Kolinda je utakmicu pratila u društvu Vrbanovića, nepravomoćno osuđenog na tri godine zatvora zbog prijevare dok je bio direktor Dinama.

HNS se nakon presude Osječkog suda nije odrekao Vrbanovića. U Rusiji je čak predstavljao HNS na kongresu FIFA-e.

"Hrvatski nogometni savez neće komentirati nepravomoćnu presudu Županijskog suda u Osijeku, ovaj slučaj komentirat ćemo po pravomoćnosti presude", objavio je HNS nakon presude svojem direktoru.

Tekst se nastavlja ispod oglasa

Vrbanović, još uvijek izvršni direktor HNS-a, nakon prolaska u četvrtfinale bio je u elementu.

"Ovo je katarza, imamo 23 heroja na terenu, o njima pišite. Slavite naše igrače, pustite suđenja, pustite Zdravka Mamića. Okrenimo se svi slavlju ove čudesne generacije", rekao je tada euforični Vrbanović.

Sada mnogi na internetu dijele Antonijevićevu fotografiju uz opis kako je slična situacija nemoguća u bilo kojoj drugoj državi i da je to razlog zašto dio države i dalje ne navija za reprezentaciju.

Pitajte me opet zasto ne navijam za repku Objavljuje Luka Baricic u Ponedjeljak, 9. srpnja 2018.